open-index/open-wikipedia-markdown huggingface dataset:
Buxaina (banda)

:*Para ver o artigo sobre o xoguete, véxase Buxaina.*

**Buxaina** é unha banda de gaitas galega da parroquia de Taragoña (Rianxo), formada por alumnado da escola musical da parroquia.

## Historia 
A escola de frautas e percusión tradicional foi creada o 7 de novembro de 1993, e tivo a súa primeira actuación en xullo de 1995 co motivo das Festas de Verán de Taragoña. Desde a súa orixe foi dirixida por Alma María Caamaño Romero, diplomada en Educación Musical pola USC. Tamén estudou piano e conxunto vocal no Conservatorio Superior de Música de Santiago de Compostela, e recibiu clases de Prudencio Romo, Xosé Carou e Xosé Romero.

Actualmente a escola conta cuns 80 alumnos, dos cales 40 forman a banda, distribuídos en 20 gaitas, 4 bombos, 6 tambores, 10 pandeiretas e 3 acordeóns. Nos seus concertos e pasarrúas utilizan gaitas afinadas en dó. A percusión é exclusivamente galega, usando parches de coiro. Actualmente para os concertos, trabállase na incorporación doutros instrumentos, como punteiros en distintas tonalidades, darbuka, teclado ou culleres, dando un aire novo as melodías interpretadas.

O repertorio musical consta de pezas tradicionais recollidas en cancioneiros populares galegos (Pucho, Casto Sampedro...), e tamén de obras recollidas pola zona. A súa vestimenta é o traxe galego de gala das rías Baixas galegas.

Actuaron no Festival Folclórico de Cordeiro en 1996, no programa *Luar* da TVG, na I Festa da Terceira Idade da Baña, no VII Concurso Folclórico de Baile e Música Tradicional de Cerdido, no VI Día da Muiñeira de Noia, no VII Certame Folclórico de Padrón, II Certame Galego de Bandas de Gaitas e Instrumentos Tradicionais Galegos de Betanzos, XI Festival Folclórico de Escarbote (Boiro), XIII Campionato de Liga Galega de Bandas de Gaitas, VII, VIII e XIX Encontros Nacional de Bandas de Gaitas e grupos folclóricos, e diversas festas, romarías e certames do Barbanza e arredores.

## Véxase tamén 
### Ligazóns externas 
* Páxina web da banda
Lago Onega

O **lago Onega** (en ruso Онежское озеро) é o segundo maior lago de Europa en extensión, despois do lago Ladoga. Sitúase no noroeste da Rusia europea, na provincia da Carelia. 
A súa superficie é de 9 616&nbsp;km², cunha lonxitude de 248&nbsp;km (de norte a sur) e anchura de 91,6&nbsp;km. A superficie da auga está a 33 m abaixo do nivel do mar, e a súa profundidade máxima é de 127 m. Contén centenas de illas e illotes, sendo a máis coñecida Kizhi, onde se acha un conxunto de igrexas en madeira clasificado pola UNESCO como Patrimonio Mundial.

Ao lago aflúen decenas de ríos. O seu emisario, o río Svir, desauga no Lago Ladoga. 
Así, o lago está ligado indirectamente ao Mar Branco polo río Dvina, ao Mar Caspio e ao Mar Negro polo Volga, e ao Mar Báltico polo Svir.

A maior cidade situada nas marxes do Onega é Petrozavodsk, capital da Carelia.
## Véxase tamén 
### Ligazóns externas 
* O lago Onega en Google Maps
CP Voltregà

O **Club Patí Voltregà** é un club deportivo de Sant Hipòlit de Voltregà, en Osona (Barcelona), fundado en 1955 adicadase ao hóckey a patíns e actualmente participa na OK Liga, a máxima categoría do hóckey a patíns de España.

## Historia
O club foi fundado no ano 1955 por Victorià Oliveras de la Riva, que anos despois foi presidenta do RCD Espanyol. Ao cabo de pouco tempo dende a súa fundación, o CP Voltregà acadou o ascenso á máxima categoría do hóckey patíns español. Dende aquela, o Voltregà mantivo a categoría ata o final da tempada 2008-09, na que por primeira vez descende á segunda categoría.

Os primeiros anos do equipo masculino foron brillantes, acadando as tres Copas de Europa que posúe (1965-66, 1974-75 e 1975-76). Máis recientemente, na tempada 2001-02, o primeiro equipo acadou o título da Copa CERS.

No 2006 foille concedida a Creu de Sant Jordi pola Generalitat de Cataluña.

### Equipo feminino 
Compre destacar ao seu equipo feminino, que na tempada 2005-06 acadou os tres títulos aos que aspiraba (Campionato de Cataluña, Campionato de España e Copa da Raíña).
O CP Voltregà converteuse no primeiro equipo en organizar a I Copa de Europa feminina (maio de 2007). Ese ano acada o título que lle faltaba no seu palmarés, a Copa de Europa, disputada en Mealhada en maio de 2007).

## Palmarés
**Categoría masculina**
* **3 Ligas españolas** (1964-65, 1974-75 e 1975-76)
* **5 Copas do Rei** (1960, 1965, 1969, 1974 e 1977)
* **3 Copas de Europa** (1965-66, 1974-75 e 1975-76)
* **1 Lliga Catalana** (1990-91)
* **1 Copa CERS** (2001-02)

**Categoría feminina** 
* **6 Copas de Europa** (2008, 2011, 2013, 2016, 2017 e 2019)
* **5 Campionatos de España** (2003, 2005, 2006, 2007, 2008)
* **5 OK Liga** (2011, 2012, 2013, 2014 e 2016)
* **6 Copas da Raíña** (2006, 2007, 2008, 2011, 2014 e 2017)
* **7 Lligas Catalanas** (2002-03, 2003-04, 2004-05, 2005-06, 2006-07, 2007-08, 2008-09)
* **1 Copa Catalana**

## Véxase tamén 
### Ligazóns externas 
*Site oficial

## Notas
Copa do Rei de hóckey a patíns

A **Copa do Rei de hóckey a patíns** (iniciada co nome de **Copa del Generalísimo**) é unha competición de hóckey a patíns, unha das máis antigas disputadas en España, xa que a primeira edición data do ano 1944.

O campión da competición disputaba a tempada seguinte a Recopa de Europa, actualmente clasifícase para disputar a Copa CERS. Dende 1999 dispútase baixo o formato de fase final a eliminatoria directa entre 8 equipos.

## Historial 
## Palmarés 
## Véxase tamén 
### Ligazóns externas 
* Site da Real Federación Española de Patinaxe (RFEP)
La madre muerta

***La madre muerta*** é un filme vasco, o segundo como director de Juanma Bajo Ulloa.

## Sinopse 
O protagonista é Ismael, que cometeu varios asasinatos, un deles presenciado por Leire de nena, filla dunhas das súas vítimas. Leire, moitos anos despois, atópase ida nunha clínica mental, e Ismael, crendo que o pode recoñece, secuéstraa para matala, aínda que ao final non o dará feito e acabaraa devolvendo ao manicomio.

## Elenco 
* Karra Elejalde (Ismael López de Matauko)
* Ana Álvarez (Leire)
* Silvia Marsó (Blanca)
* Lio (Maite)
* Elena Irureta (directora)
* Ramón Barea (propietario Club Nocturno)
* Gregoria Mangas (Sra. Millas)
* Marisol Saes (nai)
* Raquel Santamaría (Leire de nena)
* José Sacristán (enfermeiro)
Supercopa de Portugal de hóckey a patíns

A **Supercopa de Portugal de hóckey a patíns** é unha competición do calendario nacional de hóckey a patíns organizada pola **Federación de Patinaxe de Portugal** (en portugués **Federação Portuguesa de Patinagem**). Esta competición dispútase nunha final entre o campión da Liga Portuguesa e o vencedor da Copa de Portugal.

## Séniores 
## Campións 
### Títulos por club 
* FC Porto - 22
* SL Benfica - 7
* OC Barcelos - 4
* Sporting CP - 2
* AD Valongo - 1

## Véxase tamén 
### Ligazóns externas 
* Páxina da Federación de Patinaxe de Portugal
* Rink-Hockey.net
Intercomunicador

miniatura|200px|Intercomunicador nun hotel
Un **intercomunicador** é un sistema de comunicación electrónico autónomo que permite falar de xeito limitado ou con carácter privado. Os intercomunicadores poden ser sistemas móbiles pero polo xeral fíxanse permanentemente en edificios ou vehículos. Os intercomunicadores poden incorporar conexións a walkie-talkie, teléfonos ou móbiles ou a sinais de luces ou teclas. 
## Intercomunicadores permanentes 
Os intercomunicadores atópanse en moitos tipos de vehículos, aeronaves, embarcacións, trens, carros de combate, en estradas, vías de ferrocarril e estacións de metro e mais tamén en edificios, nos hoteis para comunicaren os cuartos coa recepción ou o sistema de interfono dos edificios de vivendas coñecido como porteiro automático que permite abrir a porta do edificio desde a vivenda.
## Intercomunicadores móbiles 
Os intercomunicadores móbiles empréganse especialmente en acontecementos deportivos, teatrais ou en espectáculos televisivos e tamén para uso militar.
## Galería de imaxes 

Ficheiro:Interphone.jpg|Interfono con pantalla de vídeo
Ficheiro:Interfone.JPG|Porteiro automático
Ficheiro:Bahnuebergang Sprechanlage Viehtrieb.jpg|Intercomunicador nunha vía de ferrocarril en Alemaña
Ficheiro:HK MTR Intercom 4 Impaired Passengers a.jpg|Intercomunicador nunha estación de metro de Hong Kong
Ficheiro:US Navy 061207-N-1328S-003 Sailors use an intercom to communicate during a chemical, biological and radiological drill on board amphibious assault ship USS Boxer (LHD 4).jpg|Intercomunicador nun buque de guerra norteamericano.
Ficheiro:IntercomFrame.png|Intercomunicador utilizado en canles de televisión
OAR A Coruña

O **OAR Ciudad**, **OAR A Coruña**, ou sinxelamente **OAR Coruña** é un club de balonmán galego da cidade da Coruña fundado en 1952 que xoga na Primeira Nacional.

## Historia 
Fundado en 1952, na Coruña, concretamente na Cidade Vella, naceu no seo da *Agrupación Acción Católica*.

O domicilio e o local social atopábanse na rúa Amargura da Cidade Vella da capital herculina, local que máis tarde fpo ocupado pola parroquia. O club, co paso dos anos foi deixando de utilizalo, realizando só reunións esporádicas da directiva.

Durante os primeiros anos, o balonmán non era o único deporte que se practicaba na entidade, tamén tiñan cabida o fútbol e o baloncesto.

Respecto ao balonmán, era un deporte distinto ao actual, xogábase baixo o formato do chamado *Balonmán 11*. Os partidos celebrábanse no recheo da Mariña, zona onde se encontra situado hoxe en día o Hotel Atlántico.

Durante anos, o OAR participou nas competicións provinciais, acadando a 1ª División Nacional contra o ano 1976.

## Véxase tamén 
### Outros artigos 
* Selección nacional de balonmán de Galicia
* Federación Galega de Balonmán

### Ligazóns externas 
* Site oficial do club
Romaría de Neixón

A **romaría de Neixón** é unha festa celebrada o segundo domingo de agosto no enclave de Neixón, na parroquia de Cespón (concello de Boiro).

## Historia
A festa xurdiu no ano 1978 cando, trala construción dun campo de fútbol na zona os parroquiáns de Cespón e sobre todo de Nine tomaron a iniciativa de celebrar a romaría.

Actualmente nesta festa os mozos acampan nos arredores do campo da festa. O evento comeza coa procesión de dous santos dende a igrexa de San Vicente de Cespón cara a Neixón, pasando polos lugares de Quinteiro e Nine. Despois desta procesión celébrase unha misa na honra destes dous santos.

A festa continúa despois cunha mexilloada e unha sardiñada feita polo bar de comisión de festas, nunha sesión vermú acompañada polos bailes tradicionais e pola actuación da orquestra.

A tarde anímase coa actuación de gaiteiros recorrendo todo o campo da festa e pola noite celébrase unha festa que é animada pola actuación dunha orquestra.
Mab (lúa)

**Mab**  é unha lúa interior do planeta Urano. Foi descuberta por Mark R. Showalter e Jack J. Lissauer no 2003 usando o Telescopio Hubble. Recibiría máis tarde o nome da Raíña Mab, unha raíña do folclore inglés que é mencionada na obra de William Shakespeare, *Romeu e Xulieta*. Mentres non foi bautizada co seu nome oficial, Mab recibiu a designación temporal de *S/2003 U 1*'. Non se atoparon aneis asociados con Perdita e Cupido, probablemente por que Belinda limita o tempo de vida do po que estas dúas lúas xeran.

## Notas
## Véxase tamén
### Ligazóns externas
* Hubble Uncovers Smallest Moons Yet Seen Around Uranus &ndash; Hubble Space Telescope news release (25 de setembro de 2003) 
* Hubble Discovers Giant Rings and New Moons Encircling Uranus &ndash; Hubble Space Telescope news release (22 de decembro de 2005) 
* Mab + Ring diagram (Courtesy of Astronomy Magazine 2005) 
* Uranus' Known Satellites (by Scott S. Sheppard)
Mac Pro

O **Mac Pro** é unha Estación de Traballo lanzada por Apple, baseada en procesadores Intel Xeon. Apple introduciu o Mac Pro o 7 de agosto do 2006 na WWDC co fin de substituír o Power Mac G5, e en conxunto co novo Xserve completar a transición a Intel.

O Mac Pro, comparado con outras máquinas da época, é de rendemento Alto-Medio. Posúe 2 tabletas de 2 Núcleos de CPU cada unha, 4 compartimentos para disco duro, 2 Unidades de Disco óptico e 8 baías para memoria RAM (soportando un máximo de 32 GB). Existen PC HE(HIGH-END) con placas madre asus (amd2+) que soportan 4 procesadores amd phenom x4 de 4 Núcleos reais, con tecnoloxía de 64 bits e que soportan ata 64gb de memoria ram (DDR3) e un HT (Hyper transport) de máis de 5200MT/s.miniatura|Mac Pro de 2013. Cun deseño renovado.|esquerdaO chip de Intel trouxo leves pero notorias melloras a nivel de velocidade. A memoria do sistema es FB-DIMM con dous buses independentes a 800&nbsp;MHz, 4 baías de PCI express (PCIe), e con 4 portos de SATA para Disco duro a 300 MB/s (comparados cos 3.2gb/s dos SATA II dos PC. O modelo anterior usaba memoria DDR2 a 600&nbsp;MHz e discos SATA a 150MB/s.

A carcasa do Mac Pro é de aluminio, e é case idéntica á do seu antecesor. As diferenzas radican na nova unidade para CD e a forma de como están organizados os portos I/O, tanto na parte dianteira como na traseira.

O novos Xeon xeran moito menos calor que os G5 que se utilizaban anteriormente, polo cal o tamaño dos ventiladores baixou considerablemente. Isto permitiu deixar máis espazo no gabinete, duplicando o número de unidades de disco duro. A diferenza dos outros modelos de Mac actuais, o Mac Pro non inclúe o receptor de infrarvermellos que teñen os outros modelos, por isto o software como Front Row non pode ser empregado aquí.

## Ligazóns externas 
* Sitio Oficial en español
* Fotos
Antonov An-225

dereita|300px|miniatura|Un Antonov An-225 *Mriya*

O '*Antonov An-225 *Mriya*** (en ucraíno: Антонов Ан-225 Мрія; nome asignado pola OTAN: **Cossack*') foi un avión de transporte estratéxico fabricado por Antonov. O seu deseño, construído para transportar a lanzadeira Buran foi unha extensión do Antonov An-124. *Mriya* ("мпия") significa «soño» (inspiración) en ucraíno.

Cun peso máximo de 640 toneladas, o An-225 é o avión máis pesado do mundo. O Hughes H-4 Hercules, coñecido como *Spruce Goose*, tiña unha envergadura maior pero só voou nunha ocasión mantendo o voo algo máis de 1600 metros, en cambio o An-225, é o avión máis grande do mundo e engalou varias veces.

En novembro de 2004 a FAI colocou o An-225 no Libro Guinness dos Récords con 240 marcas.

## Desenvolvemento 
[miniatura|250px|[Transbordador Buran sobre o An-225.]]
miniatura|250px|An-225 no aeroporto de Manchester.
O An-225 foi deseñado para o programa espacial soviético como unha substitución do Myasishchev VM-T. Pode transportar os foguetes impulsores do *Enerxía* e o transbordador espacial Buran, tendo unha misión similar ó Airbus Beluga e o Shuttle Carrier Aircraft.

O avión era un sucesor do An-124. Para acadar os requisitos da súa nova tarefa, engadíronselle extensións á fuselaxe tanto a proa como popa das ás, que recibían as raíces alares. O segundo avión foi parcialmente construído a finais dos anos 80, en conexión co programa espacial soviético.

Trala desaparición da Unión Soviética e a cancelación do programa Buran, o An-225 operativo foi almacenado. Retiráronse os seis motores Lotorev para empregalos nos An-124 e o segundo An-225 case completo e sen motores tamén foi almacenado.
miniatura|Tren de aterraxe traseiro
[miniatura|Motores [Ivchenko Progress D-18T]]
miniatura|

## Operadores actuais 
* Aeroliñas Antonov

## Notas 
## Véxase tamén 
### Outros artigos 
* Antonov
### Ligazóns externas 
* An-225 en Antonov.com *(en inglés)*
* Antonov An-225 Mriya 'Cossack' en Aerospaceweb.org *(en inglés)*
* An-225 en Buran-Energía.com *(en inglés)*
Zamboni

[miniatura|250px|Un zamboni en uso en [Thialf (Países Baixos) durante un intervalo da competición]]
**Zamboni** é un vehículo que se utiliza para repasar as pistas de xeo.

## Historia
Foi inventado polo inventor estadounidense Frank Zamboni en 1949, utilízanse para evitar o desgaste que causa o uso en competicións de hóckey sobre xeo, patinaxe de velocidade e patinaxe sobre xeo e reparar os buratos, rachaduras e fendas no xeo, aforrando horas para reparar unha pista de xeo como acontecía cando se facía a man. É común denominar a estes vehículos Zamboni con independencia do seu fabricante.

### Uso
O Zamboni raspa a primeira capa de xeo da pista e deseguida pulveriza unha fina capa de auga morna, eliminando as irregularidades fornecendo dese xeito unha pista de xeo lisa e limpa.
Fecundación

A **fecundación**, para os seres vivos, é o estadio da reprodución sexual que consiste nunha fusión dos gametos masculinos e femininos nunha célula única nomeada cigoto. Foi observada e descrita por primeira vez por Gustave Adolphe Thuret en 1854 coa alga parda coñecida como *Fucus* ou fuco.

## Notas
Spas-Demensk

**Spas-Demensk** é unha cidade de Rusia situada no oblast de Kaluga, dista 197 quilómetros da cidade de Kaluga, a súa poboación era de 5054 habitantes en 2008.

## Historia 
Aparece por primeira vez na historia en 1494 como **Demensk**, en 1855 mudou de nome adoptando o actual, recibindo o status de cidade en 1917.
Seregno Hockey

A **Associazione Sportiva Dilettantistica Seregno Hockey** é un club de hóckey a patíns italiano da localidade de Seregno, na Lombardía. O club foi fundado en 1968 e actualmente milita na Serie A2.

No ano 1990 gaña a Copa CERS ao derrotar ao FC Barcelona na final. Na tempada seguinte chegaba o outro título relevante do club, ao gañar a liga italiana Serie A1.

En 1992 disputou a final da Copa de Europa, na que foi derrotaco polo H.C. Liceo galego.

## Palmarés 
* **1 Copa CERS**: 1990
* **1 Liga italiana de hóckey a patíns**: 1990-91

## Véxase tamén
MacBook

O **MacBook** é un ordenador portátil deseñado por Apple Inc. Foi introducido ó mercado en maio de 2006, e substituíu o iBook e o Powerbook de 12". Pertence a familia de MacBook. O MacBook é empregado sobre todo no sector da educación e servizos. É ademais o ordenador Macintosh máis vendido na historia da empresa.

Hai tres deseños diferentes de MacBook: o modelo orixinal que é de policarbonato e que substituíu o iBook. O segundo modelo, foi introducido en outubro de 2008 xunto co MacBook Pro de 15", empregando unha carcasa de aluminio similar á do Mac Pro, e foi renomeado como o MacBook Pro de 13".

## Notas 
## Véxase tamén 
### Outros artigos 
* Apple
### Ligazóns externas 
* Apple – MacBook
* MacBook Developer Note  
* MacBook Buyer's Guide
Digital object identifier

O **DOI** ou **identificación de material dixital** (en inglés, ***digital objet identifier***) é  un tipo de identificador persistente ou handle único que permite identificar de modo unívoco diversos obxectos dixitais. Foi estandarizado pola Organización Internacional para a Estandarización (ISO 26324:2012). O DOI forma parte un sistema estándar para a identificación e localización de obras difundidas a través de calquera tipo de formato dixital, por exemplo Internet.

É un sistema parecido aos identificadores URI. Unha forma común de empregar o sistema DOI é dar ás publicacións científicas un número específico que calquera pode utilizar para localizar a través da Rede o citado artigo. A diferenza do sistema URL, usado nas páxinas web, o sistema DOI non cambia co paso do tempo, aínda que o artigo sexa recolocado nun enderezo distinto posto que leva a información incorporada en forma de metadatos.

O sistema de control DOI foi elaborado pola Corporation for National Research Initiatives, unha asociación estadounidense non lucrativa destinada a promover o desenvolvemento das tecnoloxías da información e a comunicación no campo da investigación científica.

A Fundación DOI xestiona o sistema DOI en nome das axencias encargadas dos rexistros DOI e é unha autoridade de rexistro da ISO 26324.

## Notas 
## Véxase tamén 
### Ligazóns externas 
* The digital object identifier system 
* DOI Handbook 2023
Nuria Fergó

**Nuria Fernández Gómez**, máis coñecida como **Nuria Fergó**, nada en Nerja, provincia de Málaga, o 18 de abril de 1979, é unha cantante e actriz española.

## Traxectoria 
Saltou á fama coa primeira edición do concurso Operación Triunfo, en 2001. Debutou no mercado discográfico con *Brisa de esperanza* en 2002. En total lanzou xa cinco álbums de estudio.

## Discografía 
* 2002: *Brisa de esperanza* 
* 2003: *Locura*
* 2005: *Paketenteres* 
* 2007: *Añoranzas*
* 2009: *Tierra de nadie*

### Singles 
* 2002: "Brisa de Esperanza" (Videoclip)
* 2002: "Brisa de Esperanza (Latin Mix)"
* 2002: "Tu cuerpo"
* 2002: En la Habana" 
* 2003: "De vuelta" (Videoclip)
* 2003: "Sólo con Mirarnos" 
* 2003: "Quiéreme" (Videoclip xunto a Manu Tenorio) 
* 2005: "Las Palabritas"
* 2005: "Voy a darte un beso"
* 2005: "Me hiere" (Videoclip)
* 2007: "Volver a Comenzar" (Videoclip)
* 2007: "Nosotros"
* 2009: "Tierra de nadie" (Videoclip)
* 2009: "¿Y ahora qué?"

## Filmografía 
* 2000 – *Mediterráneo* (serie de Telecinco). Actriz esporádica.
* 2000 – *Plaza alta* (serie de Canal Sur). Actriz secundaria 
* 2002 – *OT: la película* (documental)
* 2003 – *La playa roja* 
* 2004 – *Amores extremos* (TV-Movie) 
* 2005 – *Náufragos* (curtametraxe)
* 2005 – *Arrayán* (serie de Canal Sur). Actriz invitada
* 2007-2008 – *Amar en tiempos revueltos* (serie de TVE). Actriz secundaria.

## Premios 
2002
*Premio *Prestigio*, da cidade de Nerja

2003
*Premio *Garita*, en Porto Rico
*Premio *Público*, de Canal Sur

2008
*Premio *Protagonistas de la Música* de Punto Radio
*Premio *Arkosol*

2009
*Premio *Mujer*, da Federación de Mulleres Rurais
*Premio *Pentagrama*, de Tele Taxi

## Véxase tamén
### Ligazóns externas
* Web Oficial de Nuria Fergó 
* Web de seguidores de Nuria Fergó
Neixón

**Neixón** é un enclave do lugar de Nine, na parroquia de Cespón, pertencente ao concello de Boiro. Punta Neixón é unha pequena península da beira norte da ría de Arousa.

Nela sitúanse os castros de Punta Neixón (a carón dos cales se instalou o Centro Arqueolóxico do Barbanza) e a praia das Postas. Desde alí vese parte da ría, así como as vilas de Rianxo ou Taragoña.

No segundo domingo de agosto celébrase a romaría de Neixón.
Igaxes

**Igaxes** é unha organización sen ánimo de lucro, con sede en Santiago de Compostela, de prestación de servizos no eido social que traballa especialmente a inclusión social de colectivos vulnerables a través dunha filosofía de traballo baseada nos conceptos de incubación social e apoderamento.

Defínese como unha organización profesionalizada, estable, dinámica, innovadora e integrada a nivel externo e interno cunha liña estratéxica coñecida e compartida baseada na planificación e avaliación continua e na xestión de calidade para acadar achegarse a ser un referente na atención ás persoas en consonancia cos obxectivos de modernización da protección social e a promoción da integración social establecidas pola Unión Europea na renovada Estratexia de Lisboa.

Está presente en toda a comunidade galega con centros e delegacións nas súas principais vilas. A finais do ano 2009 o seu presidente é Luís Barreiro Carballal e o seu director Carlos Rosón Varela.

## Véxase tamén
#### Ligazóns externas
*
Airbus A400M

O **Airbus A400M** é un avión de transporte militar de alcance longo e avión cisterna propulsado por catro motores turbohélice, deseñado pola corporación europea Airbus Military para cubrir as necesidades de transporte aéreo dos países europeos. Foi encargado por dez países para substituír varios modelos máis antigos, principalmente o Lockheed C-130 Hercules e o Transall C-160.

## Historia 
[300px|miniatura|esquerda|Debuxo dun A400 co logotipo da [Luftwaffe.]]
[miniatura|250px|[Tren de aterraxe do A400M.]]
O proxecto comezou co grupo para o Futuro Transporte Aéreo Militar Internacional (FIMA - *Future International Military Airlifter*), establecido en 1982 por Aérospatiale, British Aerospace, Lockheed e MBB para o desenvolvemento do substituto do C-130 Hercules e Transall C-160. A variación necesidades e as complicacións da política internacional causaron un lento progreso. Lockheed abandonou o grupo en 1989 e empezou o desenvolvemento da segunda xeración do Hércules. Cando se uniron Alenia e CASA o grupo pasou a chamarse Euroflag.

As necesidades iniciais das nacións participantes (Francia, Alemaña, Italia, España, Reino Unido, Turquía, Bélxica e Luxemburgo) eran de 212 aeronaves. Coa marcha atrás de Italia e a revisión dos pedidos, as solicitudes pasaron a ser de 180 avións, co primeiro voo en 2008 e a primeira entrega en 2009. O 28 de abril de 2005 Suráfrica uniuse como membro do programa, aínda que o avandonou en novembro de 2009 alegando un sobrecusto de máis de 3.500 millóns de euros.

O Airbus A400M desenvolveuse principalmente como substituto dos C-130 e C-160, que actualmente son as principais aeronaves de carga dos países membros do grupo. Cando se complete o A400M será o primeiro Airbus construído cun propósito unicamente militar.

O 26 de xuño de 2008 tivo lugar en Sevilla a cerimonia de presentación mundial do primeiro A400M rematado. A cerimonia, tradicionalmente coñecida como 'roll-out' no sector aeronáutico, estivo presidida polo Rei Juan Carlos I de España,

Logo de tres anos de atraso, o primeiro voo do A400M foi realizado o 11 de decembro de 2009, engalando ás 10:15 pilotado por un español, Ignacio Lombo, e un británico, Edward Strongman, acompañados de catro enxeñeiros franceses.

## Pedidos 
[miniatura|250px|Primeiro [Airbus A400M, na EADS de Sevila o 26 de xuño de 2008.]]

## Notas 
## Véxase tamén 
### Ligazóns externas 
* Páxina do A400M na web oficial de EADS.
* Páxina oficial Airbus Military
* Os provedores do programa A400M (airframer.com)
* Colección de artigos, fotografías e vídeos do roll-out do A400M (aergenium - blog aeronáutico andaluz)
Fritz Pregl

**Fritz (Friderik) Pregl**, nado en Ljubljana (hoxe en Eslovenia), Imperio Austrohúngaro, o 3 de setembro de 1869 e finado en Graz (Austria), o 13 de decembro de 1930, foi un químico austríaco de orixe eslovena.

## Traxectoria 
Naceu o 3 de setembro de 1869 na cidade de Ljubljana, naqueles momentos parte do Imperio Austrohúngaro, pero hoxe en día capital de Eslovenia. Estudou química e fisioloxía na Universidade de Graz, e posteriormente foi nomeado profesor auxiliar de química na mesma universidade. En 1910 foi nomeado profesor titular na Universidade de Innsbruck, pero en 1913 retornou a Graz para converterse en director do Instituto de Química Médica.

## Investigacións científicas 
Iniciou as súas investigacións na constitución química dos ácidos biliares dos animais e do home. Para iso tivo que idear e desenvolver métodos de microanálise cuantitativa de substancias orgánicas que lle valeron a concesión do Premio Nobel de Química do ano 1923 e que serviron para mellorar a técnica do tren de combustión para a análise elemental.

## Véxase tamén 
* Premio Nobel de Química

## Ligazóns externas 
* Páxina web do Instituto Nobel, Premio Nobel de Química 1923 
* Biografía na páxina do Instituto Nobel 
* Perfil de Fritz Pregl NNDB
MacBook Pro

**MacBook Pro** é unha liña de computadoras portátiles de alto rendemento de Apple Inc., orientado ós usuarios profesionais. É o sucesor do modelo PowerBook G4. É a primeira liña de produtos da empresa en incluír procesadores Intel, e foi presentada na feira tecnolóxica MacWorld o día 10 de xaneiro de 2006.

Do novo MacBook Pro, é 4 veces máis rápido que o último PowerBook G4, leva dentro un microprocesador Intel Core 2 Duo de ata 2,6&nbsp;GHz. Además, incorpora unha videocámara *iSight* e a aplicación de contidos dixitais *Front Row*, orixinalmente introducidos para o modelo iMac.

Incorpora tamén as últimas actualizacións do PowerBook G4, como un teclado retroiluminado, sensor de iluminación para axustar automaticamente o brillo da pantalla e o teclado, a pantalla de resolución XVGA (VGA Extra) e ademais ten novas funcións como o MagSafe, que magneticamente desconecta o cable de electricidade cando este é arrincado ou separado, evitando que se poida caer o MacBook Pro. Todos os Macbook Pro inclúen sensores de movemento que permiten deter o disco duro en caso de caída, evitando así unha perda de datos.

## MacBook Pro Retina 
Unha MacBook Pro nova de terceira xeración foi presentada o 11 de xuño de 2012, na Apple Worldwide Developers Conference de San Francisco, promovida como a "MacBook Pro con pantalla Retina" para diferenciala dos modelos actualizados da xeración anterior lanzados o mesmo día. O novo modelo inclúe procesadores Intel Core i7 (Ivy Bridge) xunto con portos USB 3.0 integrados, e unha pantalla Retina de 15.4" de alta resolución, 2880x1800 pixeles. Outras características novas ou modificadas inclúen un porto Thunderbolt secundario, porto HDMI, e un porto MagSafe mais delgado, chamado 'MagSafe 2'.

## Notas 
## Véxase tamén 
### Outros artigos 
* Apple

### Ligazóns externas 
* Páxina oficial de Apple 
* MacBook Pro en Apple España
Simetría bilateral

miniatura|300px|Planos de simetría no corpo humano

A  **simetría** en bioloxía é a división imaxinaria do corpo dun ser vivo en metades equivalentes ou semellantes entre si. A **simetría bilateral** (tamén coñecida como **simetría planar**) defínese pola existencia dun único plano, chamado plano saxital, que divide a un organismo en aproximadamente dúas metades idénticas en espello, chamadas metade esquerda e metade dereita se o eixo corporal pertence ao plano de simetría. Un plano perpendicular ao saxital, chamado plano frontal separa unha metade dorsal doutra ventral.

Os diferentes organismos presentan unha asombrosa variedade de formas, pero existen patróns comúns a todos eles. A existencia de distintos tipos de simetría serve como base para describir e clasificar os seres vivos.

## Simetría bilateral en animais
Dentro do mundo animal  existen seres que teñen simetría radial como os poríferos o cnidarios, nestes seres calquera parte do seu corpo é equivalente e isto leva consigo o feito de que carecen de cefalización e polo tanto acostuman ser animais sedentarios ou polo menos non poden desenvolver actividades complexas. A maioría dos animais solucionaron este problema adquirindo a simetría bilateral o e que lles permite acadar un eixo corporal en dirección ao movemento que realizan o que favorece a formación dun sistema nervioso centralizado e a cefalización.

Excepto algúns seres como os Radiados, a maioría dos filos animais teñen simetría bilateral polo se inclúen dentro do grupo dos *Bilaterais (Bilateria)*; ás veces algúns destes animais, como a Estrelamar ou o Ourizo do mar adquiren secundariamente outro tipo de simetría como a pentarradiada, aínda que nas fases larvais si posúen a simetría bilateral que logo de adultos acaban perdendo.
[dereita|miniatura|Unha [folla amosando simetría bilateral.]]

## Simetría bilateral en plantas
Algunhas flores como por exemplos os membros das familias orquídeas e Fabaceas presentan tamén simetría bilateral polo que reciben o nome de  zigomorfas en oposición as que teñen simetría radial ou actinomorfas.

As follas da maioría das plantas tamén teñen superficialmente simetría bilateral. Un exame coidadoso dos patróns de vea das follas frecuentemente amosa simetría bilateral imperfecta.

## Véxase tamén
### Outros artigos
*Bilateral (zooloxía)
### Ligazóns externas
*Evolutionary Theories of Asymmetrization of Organisms, Brain and Body
Antípaxos

**Antípaxos** ou **Andípaxos** (grego: Αντίπαξος) é unha illa pequena (5&nbsp;km²) en Grecia, a uns 3 quilómetros ao sur de Paxoi. Segundo o censo de 2011 ten unha poboación de 20 habitantes, e está administrada polo municipio de Paxoi da Prefectura de Corfú no oeste de Grecia. Cuberta en gran medida por viñedos, Antipaxos ten varias praias e un porto, Agrapidia.

Ten tres praias: Vrika (area branca), Mesovrika (seixos) e Voutoumi (pedras) e pódese chegar en 15 minutos cun taxi acúatico desde o porto de Gaios en Paxoi.

## Notas 
## Véxase tamén 
### Outros artigos 
* Outras illas gregas

### Ligazóns externas
María Pita H.C.

O **María Pita Hóckey Club** foi un club galego de hóckey a patíns da cidade da Coruña fundado no 1962 e disolto en 2009.
Supercopa de España de hóckey a patíns

A **Supercopa de España de hóckey a patíns** é unha competición que se disputa anualmente, ao principio da tempada, entre o campión da OK Liga e o campión da Copa do Rei da tempada anterior. Se o campión da Copa coincide co da Liga, o finalista da primeira participa na Supercopa. Dispútase de xeito oficial todos os anos dende 2004, sendo o FC Barcelona o equipo máis laureado, con 11 títulos. 

## Historial
## Palmarés
## Notas 
## Véxase tamén 
### Ligazóns externas 
*Real Federación Española de Patinaxe (RFEP)
Reus Deportiu

O **Reus Deportiu** é un club polideportivo catalán, da cidade de Reus (Tarragona). É especialmente coñecido polo seu equipo de hóckey a patíns, aínda que tamén ten seccóns de xadrez, atletismo, baloncesto, excursionismo, ximnasia rítmica, patinaxe artística, rugby, tenis, tenis de mesa, espeleoloxía e balonmán, entroutras. Foi fundado en 1909, aínda que non debe confundirse co CF Reus Deportiu; a pesar de que ámbolos dous clubs compartiron un pasado común, e as mesmos cores (negro e vermello), dende 1951 son sociedades distintas.

## Historia 
O Reus Deportiu foi constituído oficialmente o 23 de novembro de 1909 baixo o nome Club Deportiu. En 1917 absorbe ao Club Velocipedista e ao Sport Club Reus, e adopta o nome de **Reus Deportiu** actual.

En 1919 vaise abrir un campo deportivo no Camiño de Aleixar. Un novo recinto polideportivo inaugúrase en 1927. En 1936 o polideportivo vaise renomear Casal Reusenc d'Esport i Cultura e os equipos Reus Popular. En 1939 vaise reconstituír e reiniciar a actividade en 1940 establecendo a sede social (a anterior fóra destruída polos bombardeos na guerra civil) no Café España, na Praza do Prim. No 1951, a causa dos problemas económicos que padecía a entidade, o fútbol escíndese nunha nova entidade, o CF Reus Deportiu. En 1962 inaugúranse as novas instalacións do pavillón de deportes de Reus. No ano 1973 o presidente Andreu Olesti Cabrito, un industrial químico da localidade, vai inaugurar o pavillón de deportes. Mais logo o club vaise endevedar e, a causa diso, vai pasar unha crise que en 1975 obrígalle a vender parte dos terreos sociais incluído o campo de fútbol onde se construirán edificios. En 1977 ábrese o novo campo de fútbol. Nos anos '80 a crise remata coa venda de máis terreos aos construtores. En 1994 por convenio, o campo de fútbol pasa a ser municipal. En 1995 dimite o presidente, o construtor Pere Vinaixa i Ollé, e é elixido Joan Sabater i Escudé, comerciante, ex xogador de hóckey e político da UDC.

## Palmarés 
### Hóckey a patíns 
* **1 Mundial de clubs** (2008)
* **1 Copa Intercontinental** (2010)
* **8 Copas de Europa** (1967, 1968, 1969, 1970, 1971, 1972, 2009 e 2017)
* **1 Recopa de Europa** (1984)
* **2 Copas CERS** (2003 e 2004)
* **1 Copa Continental** (2010)
* **1 Pequena Copa do Mundo de Clubs** (1969)
* **5 Ligas españolas** (1969-70, 1970-71, 1971-72, 1972-73 e 2010-11)
* **3 Ligas nacionais** (1965-66, 1966-67 e 1968-69)
* **6 Copas do Rei** (1966, 1970, 1971, 1973, 1983 e 2006)
* **2 Campionatos de España** (1947 e 1952)
* **1 Campionatos de Cataluña** (1967)
* **2 Supercopas de España** (1984 e 2006)

## Véxase tamén 
### Ligazóns externas 
* Web oficial do Reus Deportiu
Galería de imaxes de Moneixas, Lalín

**Santo Adrao de Moneixas** é unha parroquia que se localiza no concello de Lalín.

## Galería de imaxes 

Ficheiro:Igrexa de Moneixas, Lalín.JPG|Igrexa de Santo Adrao de Moneixas.
Ficheiro:Igrexa de Moneixas, Lalín-3.JPG|Fachada da igrexa parroquial.
Ficheiro:Igrexa de Moneixas, Lalín-2.JPG|Capela da Virxe do Carme acaroada á igrexa parroquial.
Ficheiro:Igrexa de Santo Adrao de Moneixas, Lalín.jpg|Igrexa de Santo Adrao de Moneixas.
Ficheiro:Interior igrexa de Santo Adrao de Moneixas, Lalín.jpg|Igrexa de Santo Adrao de Moneixas.
Ficheiro:Igrexa de Santo Adrao de Moneixas, Lalín 2.jpg|Santo Adrao de Moneixas.
Ficheiro:Igrexa de Santo Adrao de Moneixas, Lalín 3.jpg|Santo Adrao de Moneixas.
Ficheiro:Igrexa de Santo Adrao de Moneixas, Lalín 4.jpg|Santo Adrao de Moneixas.
Ficheiro:Igrexa de Santo Adrao de Moneixas, Lalín 5.jpg|Santo Adrao de Moneixas.
Ficheiro:Antiga escola de Moneixas en Quintá.JPG|Antiga escola de Moneixas en Quintá.

## Véxase tamén 
* Galería de imaxes de Lalín
RCD Espanyol (hóckey a patíns)

A **Sección de hóckey a patíns do Real Club Deportivo Espanyol** de Barcelona foi fundada o 2 de outubro de 1941. Foi o grande dominador da Copa española na modalidade de hóckey a patíns dende a súa creación en 1944 (sendo o Espanyol o seu primeiro campión) ata 1962 (ano no que acadou o seu último título), gañando 11 títulos que o converten no segundo equipo con máis títulos copeiros por detrás da sección de hóckey a patíns do FC Barcelona e chegando en catro ocasións á final.

## Palmarés
* **11 Copa do Rei de hóckey a patíns**: 1944, 1947, 1948, 1949, 1951, 1954, 1955, 1956, 1957, 1961 e 1962

## Véxase tamén
Sergio Rivero

miniatura|Sergio Rivero.

**Sergio Rivero Hernández**, nado nas Palmas de Gran Canaria o 1 de abril de 1986, é un cantante de música pop, que gañou a cuarta edición do famoso concurso televisivo *Operación Triunfo*.

## Traxectoria
Sergio Rivero foi o gañador da cuarta edición de *Operación Triunfo*, logo de deixar o seu traballo como caixeiro dun hipermercado Carrefour en Gran Canaria, para ingresar na academia. É grande amante das baladas, do soul e do rhythm & blues. A súa artista máis admirada é Alicia Keys. Xamais participou antes nalgún grupo de música.

Os seus primeiros estudos realizounos no Oakley College, ata os 6 anos, e despois pasou ao Canterbury School, onde concluíu o bacharelato. Por esta razón, os seus profesores da academia, por exemplo Àngel Llàcer ou Edith Salazar, destacaron, dentro das súas moitas calidades, a pronuncia do inglés.

Tras a selectividade, Sergio comezou a Licenciatura de Dereito, pero non concluíu a carreira e deixou de lado os libros para entregarse á música. El mesmo defínese como extravertido, amigo dos seus amigos e pouco rencoroso. Sergio recoñece que a súa gran paixón sería vivir da música e cre que está realmente preparado para iso, tanto psicolóxica como musicalmente.

### Quiero: o seu primeiro disco 
O 29 de novembro de 2005, o artista canario publica o seu primeiro álbum *Quiero*. É un disco gravado en Roma e Madrid. As súas cancións forman parte dun grande abanico de estilos desde o primeiro single; a canción *Como cambia la vida*, un bolero no que ensina o seu lado máis tenro e as calidades da súa voz. Á súa vez no disco aparecen estilos latinos enriquecidos con instrumentos atípicos no pop como o timple canario e o acordeón. O seu segundo single foi *"Me envenena"*. Conseguiu o Disco de platino e vendeu máis de 150.000 discos segundo a súa axencia de contratación A canción *La llave de tu corazón* foi composta por el e por Pablo Pinilla, produtor do disco.

### Contigo 
O 28 de novembro de 2006 publícase o seu segundo disco *Contigo*, a través de *Sony BMG*. O single de presentación é *Contigo*, orixe do título do disco.

Cinco meses máis tarde, Sergio regresou á escena musical co segundo single do disco, o tema "Bajo el sol". Con isto, Sergio e *Sony BMG* finalizan definitivamente a promoción do disco Contigo, do cal foi Disco de ouro por vender máis de 40.000 copias en España.

En xuño de 2007 Sergio Rivero ingresou no Musician Institute dos Ánxeles (California) para perfeccionar os seus coñecementos de piano e impulsar a súa incursión na composición.

Sergio Rivero, xunto con Malú, participou no musical *Jesucristo Superstar* co tema *Getsemaní*.

## Discografía 
### Álbums de estudio 
**Quiero* (2005; 150.000 copias)
**Contigo* (2006; 50.000 copias)

### Sinxelos 
*"Como cambia la vida" (2005)
*"Me envenena" (2006)
*"A escondidas" (2006)
*"Contigo" (2006)
*"Bajo el sol" (2007)

## Notas
## Véxase tamén
### Ligazóns externas
* Web oficial de Sergio Rivero 
* Web Oficial do club de fans de Sergio Rivero 
* Myspace de Sergio Rivero 
* Ficha en Sony BMG España de Sergio Rivero
Natalia Rodríguez Gallego

**Natalia Rodríguez Gallego**, nada en Sanlúcar de Barrameda (provincia de Cádiz) o 11 de decembro de 1982, máis coñecida como **Natalia**, é unha cantante e presentadora de televisión española.

## Traxectoria 
En 2001 deuse a coñecer no reality musical de Operación Triunfo. En 2002 lanzo o seu primeiro álbum debut *No soy un ángel* coa discográfica Vale Music. Un ano máis tarde lanza *Besa mi piel* que consolida á cantante. lanzou cinco discos de estudo e varios singles promocionais. conseguiu vender 350.000 copias das súas álbums desde os seus inicios en 2002.

É imaxe de recoñecidas marcas ademais dun dos rostros populares da televisión grazas a que presentou Megatrix, programa de Antena 3, *El Grand Prix del verano* xunto a Bertín Osborne ou galas de Menuda noche xunto a Juan y Medio.

## Discografía 
### Álbums de estudio 
* *No soy un ángel* (2002)
* *Besa mi piel* (2003)
* *Natalia* (2004)
* *Nada es lo que crees* (2006)
* *Radikal* (2007)
* *Sexto álbum de estudio de Natalia*

### Singles 
* *Vas a volverme loca* (2002)
* *La noche llegó* (2002)
* *No soy un ángel* (2002)
* *Besa mi piel* (2003)
* *Sólo tu amor*(2003)
* *No, no* (2003)
* *Sombras* (2004)
* *Qué no puede ser* (2004)
* *I love this game* – Con Lexter (2005)
* *Gasolina* (2005)
* *Loco por mi* (2006)
* *No fui yo* (2006)
* *Orden de desalojo* (2007)
* *Rebelde en libertad* (2007)
* *Ni un minuto más* (2008)

#### Videoclips 
* *Vas a volverme loca* (2002)
* *La noche llegó* (2002)
* *No soy un ángel* (2002)
* *Besa mi piel* (2003)
* *Sólo tu amor*(2003)
* *Sombras* (2004)
* *Qué no puede ser* (2004)
* *I love this game* – Con Lexter (2005)
* *Loco por mi* (2006)
* *Orden de desalojo* (2007)
* *Rebelde en libertad* (2007)

## Premios 
2008
* Premio Punto Radio; Fenómeno musical do ano 2007-2008.

2006
* Premio Mellor Artista Pop; polo seu disco 'Nada es lo que crees'.

## Televisión 
* *Operación Triunfo* (2001) - TVE
* *El club Megatrix* (2003-2007) - Antena 3
* *Gente de primera* (2005) - TVE
* *El Grand Prix del verano* (2008-2009) - FORTA

## Cine 
* *Calles de fuego (Arde la calle)* (2005)
* *Nocturna*, dobraxe (2007)
* *Arca de Noe*

## Ligazóns externas 
* Web e club de fans oficial
Miguel Nández

**Miguel Ángel Fernández Enríquez**,coñecido como **Miguel Nández**, nado en Cádiz o 7 de novembro de 1978, é un cantante andaluz que saltou á fama tras a súa participación na segunda edición de *Operación Triunfo*.

## Traxectoria profesional 
Miguel Nández preparou os temas do que sería o seu primeiro disco durante os meses de abril, maio e xuño. O 30 de xuño de 2003 publícase *Miguel Nández*, o primeiro disco homónimo do cantante editado por BMG. Os singles promocionais do disco foron "Maldita mi suerte", "Tu nombre en cualquier bar" e "Yo que perdí". Finalmente o álbum alcanzou o disco de ouro. Un ano máis tarde, o 28 de xuño de 2004, lanza o seu segundo traballo discográfico, *Esquivando al miedo*. Con este traballo Miguel Nández continúa desenvolvendo a súa vea de cantautor, compondo todos os temas do disco. «Un desastre» foi o sinxelo que presentou este disco. Seguíronlle «Esquivando al miedo» e «Líbrame».

En 2006 firma coa discográfica Dro. Máis tarde, o 20 de agosto lanza *Palabras*. onde, unha vez máis, é o compositor de tódolos temas do disco, excepto de "Fue en la oscuridad", de Antonio Orozco. "Sé de palabras" foi o primeiro single deste disco. "El banco", o segundo. En abril de 2008 lanza o seu cuarto traballo *Por Ella*. Un disco a modo de homenaxe á muller onde interpreta títulos coñecidos por ser cantados por artistas femeninas como Rocío Jurado, Pastora Soler, Shakira, Luz Casal, Laura Pausini ou Mónica Naranjo. O primeiro single foi "Se nos rompió el amor" de Rocío Jurado. Ademais, o CD inclúe un tema composto polo propio Miguel con título homónimo ó do disco.

## Discografía 
* 2003: *Miguel Nández* 
* 2004: *Esquivando al miedo*
* 2006: *Palabras* 
* 2008: *Por Ella*

## Notas
Edurne García Almagro

[250px|miniatura|Edurne en [Granada en 2011]]
[250px|miniatura|Edurne no [Europride 2007 en Madrid]]
**Edurne García Almagro**, coñecida artisticamente como **Edurne**, nada en Collado Villalba, Madrid, o 22 de decembro de 1985, é unha cantante, actriz e presentadora española.

Deuse a coñecer coma finalista da cuarta tempada do *talent show Operación Triunfo*. Posteriormente participou noutros formatos televisivos En 2014 foi presentadora de *Todo va bien* en Cuatro.

Até 2015 ten lanzado seis discos ao mercado e diversos sinxelos. Tamén protagonizou o musical *Grease: el musical* por toda a xeografía española.

En 2015 representou a España no Festival de Eurovisión que se celebrou o 23 de maio de 2015 en Viena, co tema *Amanecer*, acadando o posto 21.

## Discografía 
### Álbums de estudio 
* *Edurne* (2006) 
* *Ilusión* (2007) 
* *Première* (2008)
* *Nueva piel* (2010)
* *Climax* (2013)
* *Adrenalina* (2015)

### Singles 
* "Despierta" (2006) 
* "Amores dormidos" (2006) 
* "Te falta veneno" (2006) 
* "Ven por mí" (2007) 
* "Fue para los dos" (2007) 
* "Un poco de amor" (2008) 
* "Sigo enamorada de ti" (2008) 
* "Tú serás para mí" (2008)
* "Soy como soy" (2010)
* "Oigo mi corazón" (2011)
* *Pretty Boy* (2013)
* *Painkiller* (2014)
* *Amanecer* (2015)
* *Basta* (2015)

### Colaboracións musicais 
* "Don't tell me tonight", dúo con Cameron Cartio (2006)
* "Fiesta", para o álbum *Pocoyó Fiesta* (2009)
 
### Outros álbums 
* *BSO Grease, el musical de tu vida* (2008)

## Xiras 
### Xiras en solitario 
* Xira 2006: "Edurne" 
* Xira 2007: "Ilusión" 
* Xira 2008: "Première"

### Xiras en conxunto 
* Xira 2005: "Operación Triunfo" 
* Xira 2008: "Grease, el musical de tu vida"

## Filmografía 
### Cine 
* *Cruce* (2008), como TBA (curtametraxe)

### Televisión 
* *Cambio de clase* (2006), como Edurne
* *Ana y los 7* (2003), como Rebeca
* *Hospital Central* (2002), como Marga
* *Robles, investigador* (2001), como Cristina

## Premios e candidaturas 
(*) Foi proposta para ser votada na web dos premios, pero finalmente non foi candidata.

## Notas 
## Véxase tamén 
### Ligazóns externas 
* Web oficial 
* Club de fans oficial 
* MySpace oficial
Obsidiana

miniatura|Obsidiana

A **obsidiana** é unha rocha ígnea cunha composición química de silicatos alumínicos e unha gran porcentaxe (máis do 70%) de óxidos silicios. A súa composición é parella ao do granito e á da riolita. A obsidiana non é cristalina, senón un vidro, un vidro volcánico, e aínda que non é un mineral, ás veces clasifícase como un mineraloide. A súa dureza na escala de Mohs é de 5-5'5 e a súa densidade é de aproximadamente 2'6.

A súa cor é negra, podendo variar segundo a composición das impurezas da verde moi escura á clara, á arrubiada, e posuír vetas en branco, negro e vermello. O ferro e o magnesio coloréana de verde escuro a marrón escuro. Como todos os vidros e algúns outros tipos de rochas, a obsidiana creba con fractura concoidal.

A obsidiana é usada como ornamento. En certas culturas da Idade de Pedra, era moi valorada, porque con ela se podían facer coitelas moi afiadas. Pode golpearse con pedras máis duras para modificar a súa forma. A obsidiana tamén se pode puír para crear espellos rústicos.

As culturas mesoamericanas usaron amplamente a obsidiana para crear ferramentas e adornos. Tamén a usaron para crear armas, como o *maqualhuitl* ou macana e puntas de lanzas e frechas; porque ao ser moi filosa perforaba e cortaba a pel e a carne con facilidade. Incluso se descubriron instrumentos cirúrxicos precolombianos feitos deste material. Actualmente, utilízanse coitelas de obsidiana nas cirurxías cardíacas e oculares, pois o seu fío é moito máis delgado que o dos escalpelos de aceiro.

## Notas
Juaneco y su Combo

**Juaneco y Su Combo** é unha banda musical dedicada á cumbia, procedente de Pucallpa, Perú. Un dos seus meirandes éxitos foi *Mujer hilandera*.

## Discografía 
* *El Gran Cacique*
* *Recordando al Brujo Fachín*
* *La Cumbia de Mi Pueblo*
* *Parranda Selvática*
* *Dale! Juaneco*
* *Viajando por La Selva*
* ''Aquí Están... Los Reyes de la Selva'

## Véxase tamén 
### Ligazóns externas 
* Noticias de "Juaneco y su Combo" en cumbia.com.pe 
* Juaneco y su Combo en MySpace.com 
* Tema *Mujer hilandera*
Riolita

miniatura|250px|Mostra de riolita.
miniatura|Cráter Mono cun domo de riolita 
A **riolita** é unha rocha ígnea extrusiva, volcánica félsica, de cor gris a avermellado cunha textura de grans finos ou ás veces tamén vidro e unha composición química moi parecida á do granito. A riolita considérase o equivalente volcánico do granito, da riolita fai que teña unha aparencia moi diferente do granito. O seu nome deriva da palabra grega *rhyax* , que significa ‘corrente’, e *lithos*, que significa ‘rocha’.

## Notas 
## Véxase tamén